Sjeverozapadne teritorije

Sjeverozapadne teritorije ( - NWT; ; Ahapaskan: Denendeh) su jedna od trinaest kanadskih administrativnih jedinica. Od ostalih jedinica njih deset su provincije, a još su samo dvije upravne jedinice teritorije kao i Sjeverozapadne teritorije. To su Yukon i Nunavut.

Sjeverozapadna provincija, kao dio stare Sjeverozapadne teritorije, je ušla u sastav Kanadske konfederacije 15. jula 1870. godine iako su njene sadašnje granice formirane 1. aprila 1999. godine.

 Geografija i klima 
Sjeverozapadne teritorije dobile su svoje ime po svome geografskom položaju na sjevernoameričkom kontinentu. To je prostor sa vrlo oštrom subpolarnom i polarnom klimom. Teren ove teritorije je uglavnom prekriven tundrom.

Površina ove teritorije (bez vodene površine) iznosi 1.171.918 km2. Glavni grad teritorije je Yellowknife što u prijevodu s engleskog doslovno znači žuti nož. Ovo područje obiluje mnogim prirodnim ljepotama koje su zbog oštre klime, slabe nastanjenosti i velike udaljenosti od većih naseljenih mjesta uglavnom ostale netaknute. Pošto je rudarstvo kao glavna grana ekonomije uništavalo i zagađivalo sve veće i veće površine ove teritorije na njenom najljepšem dijelu je ustanovljen nacionalni park "Nahani" koji se također nalazi pod zaštitom UNESCO-a. Naime, mnoge biljne i životinjske vrste koje se nalaze u ovom nacionalnom parku su ugrožene ili endemske vrste. Ova teritorija obiluje i mnogim jezerima.

 Historija 

Sva područja današnje Kanade su prije dolaska Evropljana bila rijetko naseljena. Po dolasku Evropljana Atlantsko priobalje, dolina rijeke Svetog Lorensa i prostor oko velikih jezera bivaju prvi značajnije naseljeni prostori u Kanadi. Sva ostala, rijetko naseljena i divlja područja zapadno od "Rupertove zemlje", britanska kruna dodjeljuje "Kompaniji Hadsonovog zaliva" (eng. Hudsons Bay Company). Ova kompanija je vratila oba područja, Rupertovu zemlju i Sjeverozapadne teritorije, Kanadi 1870. godine. Zbog toga je 1870. godina označena kao godina od koje je ova teritorija zvanično dio Kanade. Pošto se tada, kao uostalom i danas radilo o uglavnom nenaseljenom području, ova teritorija je kroz historiju dala mnoge teritorijalne ustupke gotovo svim kanadskim provincijama i teritorijama. Posljednje izdvajanje iz Sjeverozapadne teritorije se desilo kada je 1999. Nunavut postao zasebna teritorija u sklopu Kanade.

 Stanovništvo 
Sve kanadske teritorije se odlikuju velikom površinom i malim brojem stanovnika. To je i jedna od karakteristika Sjeverozapadne teritorije. Ukupan broj stanovnika je 41-861. Teritorija ima deset značajnijih naselja. Najveće naseljeno mjesto je ujedno i glavni grad teritorije. To je Jelounajf koji ima oko 17.000 stanovnika. Od ostalih naselja niti jedno ne broji više od 4.000 stanovnika. Stanovništvo je etnički miješanog sastava i sastoji se od Kanađana evropskog porijekla i raznih manjih urođeničkih grupa. Prema zakonu ove teritorije postoji jedanaest službenih jezika: devet urođeničkih te engleski i francuski. U dnevnoj upotrebi engleski jezik je najzastupljeniji.

 Ekonomija 
Ekonomija ove teritorije se zasniva na iskorištavanju bogatih zaliha prirodnih bogatstava. Najzastupljeniji su rudnici dijamanata i zlata ali su također zastupljene i velike bušotine prirodnog plina. Broj stanovnika ove teritorije je vrlo mali, a glavne ekonomske aktivnosti su vrlo unosne za vlasnike firmi koje iskorištavaju prirodna nalazišta zlata, dijamanata i prirodnog plina. Direktna posljedica te profitabilnosti u kombinaciji s malim brojem stanovništva je rezultirala u vrlo visokom bruto proizvodu po glavi stanovnika. Statistički podaci kazuju da je ovdje ukupna vrijednost robe proizvedena u toku jedne kalendarske godine podijeljena na ukupan broj stanovnika ovdje najveća na svijetu.

 Također pogledajte 
 Kanada
 Provincije i teritorije Kanade

 Reference 

*
Kategorija:1870. u Kanadi
Kategorija:Arktički okean
Kategorija:Beaufortovo more
Kategorija:Države i teritorije osnovane 1870.
Kategorija:Pokrajine i teritorije Kanade